**Kanal-S** — 2008-ci ildə Şəki şəhərində yayıma başlayan televiziya kanalı.

Tarixçə
-------

Şimal-qərb bölgəsini əhatə edən "Kanal–S" Televiziya Şirkəti 29 dekabr 2008-ci ildən fəaliyyət göstərir. İnzibati binası Şəki rayonunda yerləşir. Telekanal 24 saat yayımlanmaqla regional televiziyalar arasında ilkə imza atıb. Kanalın 3 fərqli rayonda ötürücüsü olmaqla 51, 54 və 32-ci kanallardan ölkənin 70% -dən çox ərazisinə yayımlanır. Həmçinin internet vasitəsilə dünyanın istənilən ölkəsində telekanalı izləmək olar. Yüksək, müasir standartlara cavab verən texniki avadanlıqlarla və rəqəmsal sistemlə də təchiz olunub. Güclü və keyfiyyətli studiya kameraları, ən son montaj proqramları mövcuddur.

"Kanal-S" 7 departamentdən ibarətdir: Xəbərlər, Bədii və Yaradıcılıq departamenti, Proqram departamenti, Texniki departament, Təsərrüfat və Nəqliyyat departamenti, Maliyyə və Kadrlar departamenti, Mühafizə departamenti. Televiziyada 135 nəfər çalışır.

Kollektiv televiziya sahəsində öz sözünü demiş təcrübəli və peşəkar kadrlarla yanaşı, istedadlı gənclərdən təşkil edilib. "Kanal-S" Həmidə Ömərova, Nadir Bədəlov, Anar Ağakişiyev, Yusif Cəfərov kimi məşhurlarla əməkdaşlıq edir.

Telekanalın həftəlik yayım həcmi 168 saatdır. Yayımın 75%-ni televiziyanın öz istehsalı olan proqramlar, 5%-ni ölkə ərazisində, 20%-ni isə xaricdə istehsal olunan proqramlar, filmlər təşkil edir. "Sizə hamıdan yaxınıq" devizini əsas götürən şirkətin prioriteti operativlik və obyektivlikdir.

19 sentyabr 2016-cı il tarixindən etibarən "Kanal-S" olan telekanalın adı dəyişdirilərək "ARB Şəki" olmuşdur.

8 yanvar 2022-ci il tarixindən etibarən "ARB Şəki" olan telekanalın adı dəyişdirilərək yenidən "Kanal-S" olmuşdur.

28 yanvar 2022-ci ildən etibarən "Azerspace-1" peykində və "KATV1" kabel televiziyasında yayıma başlayıb.

14 fevral 2022-ci ildən etibarən artıq rəngarəng verilişlərlə tamaşaçıların görüşünə gəlib. Əsas məqsəd isə bölgələrin, rayon və şəhərlərimizin təbliği, Azərbaycanda güclü turistik potensialı olan məkanların, kənd təsərrüfatının və digər infrastrukturların tanıdılmasıdır.

Həmidə Ömərova, Lalə Əlmuxtarova və digər tanınmışlarla yanaşı, tamaşaçılar yeni simalar da görəcəklər. Yeni layihələr arasında Həkimcanlı, Yeməli, Kəndimiz, Onun yolu, Bəlkə, Tur-izim kimi bir çox fərqli və maraqlı verilişlər izləyiciləri gözləyir.

Həmçinin Kanal-S-dən bölgələrdə baş verən ən son xəbərləri də operativ şəkildə öyrənə biləcəklər. Kanal-S-in xəbərlər xidməti sizə bölgələrdə baş verən ən son hadisələri çatdıracaq. Bir sözlə, "Sizdəyik" devizini əsas götürən telekanalın əsas məqsədi Azərbaycan teleməkanında daha fərqli strategiya, əyləncəli və maraqlı proqramlarla tamaşaçıları maarifləndirmək, xüsusilə də xanımların televiziya qarşısında daha səmərəli vaxt keçirmələrini təmin etməkdir. Hazırda kanalda 121 əməkdaş çalışır və 14 veriliş istehsal olunur.

* ARB Şəki adıyla yayımlandığı müddətdə istifadə etdiyi loqoARB Şəki adıyla yayımlandığı müddətdə istifadə etdiyi loqo

Xarici keçidlər
---------------

* www.kanals.az Arxivləşdirilib 2014-05-12 at the Wayback Machine
* Kanal-S | Facebook səhifəsi
* Kanal-S | Twitter səhifəsi
* Kanal-S | YouTube kanalı
* Sabiq rəsmi saytı

İstinadlar
----------

1. ↑  "Şəkidə "Kanal-s" Televiziya Şirkətinin açılışı olmuşdur". Azərtac.
2. ↑  "Arxivlənmiş surət". 2021-10-18 tarixində arxivləşdirilib. İstifadə tarixi: 2016-09-20.

| ⛭Azərbaycan televiziya kanalları |
| --- |
| Ölkə miqyaslı | AzTV  • Space TV  • ATV  • İTV  • Xəzər TV  • İdman TV  • Mədəniyyət TV  • ARB  • CBC Sport  • Real TV  • ARB 24 |  |
| Kabel, peyk, internet | MTV Azerbaijan  • CBC  • APA TV  • ATV Cinema  • ATV Vivace  • Baku TV  • TMB Azərbaycan  • Kanal-S  • Səhiyyə TV |
| Regional | Kəpəz TV  • Qafqaz TV  • Dünya TV  • ARB Şimal  • ARB Cənub  • EL TV  • ARB Günəş |
| Naxçıvan MR | Naxçıvan TV |
| Fəaliyyətini dayandırmış | Peyk TV  • Bakı TV  • BMTİ  • Sara TV  • Mingəçevir TV  • ABA TV  • AzTV 2  • Lənkəran TV  • Yevlax TV  • Simurq M TV  • ATV International  • Aygün TV  • Qütb TV  • ANS TV  • ARB Ulduz  • Dalğa TV  • Lider TV  • Kanal 35 |

| ⛭Azərbaycandilli televiziya kanalları |
| --- |
| Ümumrespublika | AzTV  • Space TV  • ATV  • İTV  • Xəzər TV  • İdman TV  • Mədəniyyət TV  • ARB  • CBC Sport  • Real TV  • ARB 24 |  |
| Regional | Naxçıvan TV  • ARB Günəş  • ARB Şimal  • ARB Cənub  • EL TV  • Kanal 35  • Kəpəz TV  • Qafqaz TV |
| Peyk, internet, kabel | AFFA TV  • APA TV  • Azadlıq Radiosu TV  • CBC  • Chat Box  • Dəyərlər TV  • Inter FC TV  • Kanal 13  • MTV Azerbaijan  • Səs TV  • Vision TV  • AMC  • ATV Cinema  • ATV Vivace  • Ayna TV  • Business24 TV  • Baku TV  • Kanal-S |
| Xaricdə fəaliyyət göstərən | Türkmeneli TV  • GünAz TV  • AzCan TV  • Marneuli TV  • Amerikanın səsi  • CanAz TV  • Azarbayjan-e Gharbi TV  • Sahar TV Azeri  • Azadlıq Radiosu TV  • Meydan TV  • Turan TV |
| Fəaliyyətini dayandıran | AzTV 2  • BMTİ  • Sara TV  • Simurq M TV  • Aygün TV  • Mingəçevir TV  • ABA TV  • Dünya TV  • Peyk TV  • Yevlax TV  • ATV International  • Yurd TV  • Maarif TV  • Mingəçevir TV  • TV Tibb  • Heydarbaba TV  • Obyektiv TV  • Zuhur TV  • Qütb TV  • ANS TV  • XL TV  • FC Baku TV  • İrəli TV  • Şahin TV  • ARB Ulduz  • Dalğa TV  • Lider TV  • İnterAz TV  • Kanal 35 |